
ДО 
ОБЩИНСКИ СЪВЕТ-

НЕСЕБЪР
Д О К Л А Д Н А  З А П И С К А 
От ВИКТОР БОРИСОВ – ЗАМ. КМЕТ НА ОБЩИНА НЕСЕБЪР
ОТНОСНО: Отдаване под наем на обект с идентификатор №51500.501.295.2.6 по КК на гр.Несебър, находящ се на партерен етаж  от сграда в гр.Несебър - стара част, ул.“Тервел“ №7
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

       Община Несебър е собственик на недвижим имот – частна общинска  собственост, представляващ: Самостоятелен обект в сграда, Помещение с обща площ от 53.82 кв.м., от които   основна площ 35.67 кв.м. и 18.15 кв.м. помощни помешения, находящ се на партерен етаж от сграда с идентификатор №51500.501.295.2 по КК на гр.Несебър, с административен адрес гр.Несебър – стар град, ул.„Тервел"№7, ет.1, АчОС №6684/26.04.2021г. 
        За гореописания обект има действащ договор за наем, но същия изтича към 31.12.2026г. и е необходимо вземане своевременно на решение за откриване на процедура за отдаване под наем на имота.

          Имота е включен в програмата на Община Несебър за управление и разпореждане с имоти общинска собственост за 2026г.
          Имота е частна - общинска собственост и считаме че е законосъобразно и целесъобразно да се приложи разпоредбата на чл.14, ал.1 и ал.2 от ЗОС и чл.14, ал.1 от Наредба №5 на ОбС – гр. Несебър за предоставяне под наем на нежилищни имоти частна - общинска собственост чрез търг или конкурс, поради което предлагаме Общински съвет -Несебър да вземе Решение за откриване на процедура за отдаване под наем чрез провеждане на публично оповестен конкурс, където водеща роля при определяне на спечелилия кандидат ще има предложената оферта, относно експлоатацията на обекта, благоприятните за населението на Общината инвестиции, разкриване на работни места, като при равен брой точки, превес ще има кандидата получил по - висока оценка по критерий конкурсна цена. 

Началната месечна наемна цена на обекта е в размер на 225евро (двеста двадесет и пет евро) с ДДС определена, съгласно Приложение №2, т.1 и т.9 към чл.24 ал.1 от Наредба №5 за РПУРОИ на ОбС - Несебър. 
Предвид гореизложеното и на основание чл.21, ал.1, т.8 от ЗМСМА, предлагаме Общински съвет - Несебър, да вземе следното:
РЕШЕНИЕ:

       І. На основание чл.14, ал.1 и ал.2 от ЗОС и чл.14, ал.1 от Наредба №5 за РПУРОИ  на ОбС - Несебър, да се проведе публично оповестен конкурс за отдаване под наем за срок от 5 /пет/ години на имот частна - общинска собственост, представляващ: Самостоятелен обект с идентификатор №51500.501.295.2.6 по КК на гр.Несебър, находящ се на партерен етаж  от сграда в гр.Несебър - стара част, с административен адрес гр.Несебър – стар град, ул.„Тервел"№7, ет.1, АчОС №6684/26.04.2021г. с обща площ от 53.82 кв.м., от които 35.67 кв.м. са основни помещения и 18.15 кв.м. помощни помещения, находящо се на първи етаж от сграда с идентификатор №51500.501.295.2 по КК на гр.Несебър,  при следните условия:
1.  Начална конкурсна месечна наемна цена е в размер на 225евро (двеста двадесет и пет евро) с ДДС, определена съгласно чл.24 ал.1 от Наредба №5 на ОбС - Несебър и Приложение №2 т.1 и т.9;
2. Специфични условия:
· Наемателят няма право да ползва имота с предназначение различно от това за което е предоставен;
· Наемателят няма право да преотдава или да ползва съвместно с друго лице предоставения имот;
3. Депозит за участие в конкурса - 10 % от началната конкурсна месечна наемна цена.

4. Критериите за оценяване са:
      К1 - експлоатация на обекта
      - за офис - 20т.;

      - за магазин за промишлени стоки - 10т.;

      - за други цели - 5т.

             К2 - Благоприятни за населението на Общината инвестиции (конкретно посочени, стойността им изразена в евро) - за подпомагане на инфраструктурен обект на общината, за подпомагане на социалните, образователните и здравни дейности на общината, за подпомагане на културните и спортни мероприятия на общината и др. 

                                                         (БИуч/БИмах)х20 ,

              Където БИуч. в числителя е предложената инвестиция от участника, БИмах в знаменателя е предложената най - голяма инвестиция в евро от някой от кандидатите, умножени с тегловен коефициент 20.

            К3 -  разкриване на работни места  -  (РМуч/РМмах)х10

             Където РМуч в числителя - са предложените работни места от участника, РМмах в знаменателя са максимално предложените работни места от някой от кандидатите, умножени с тегловен коефициент 10
            К4 - Конкурсна цена - (КЦуч/Кмх)х20,
Където КЦуч.  в числителя е цената предложена от участника, КЦмах в знаменателя е най- високата цена предложена от някой от участниците, умножени с тегловен коефициент 20,
            Краен резултат за оценяване: К=К1+ К2+К3+К4
             При равен брой точки, превес ще има кандидата получил по - висока оценка по критерия К4.
             ІІ. Упълномощава кмета на Община Несебър да определи останалите   условия за провеждане на конкурса.
ЗАМ.КМЕТ „ПО“ И „ОС“  НА ОБЩИНА НЕСЕБЪР:…………………….
                                                                                                    /ВИКТОР БОРИСОВ/
Съгласувал: Нелина Колева – Нач.отдел „Общ.собственост“ 

Изготвил: Костадинка Славова – Гл.експерт в „Общ.собственост“
